
Ki  sa  youn  Mamogram  ye? 


Mamogram  se  radyografi  tete  yo  fe  nan 
aparey  ki  emet  youn  ti  doz  X-ray  ki  pa 
danjere. 

Mounn  fe  mamogram  le  yo  al  fe  ekzamen 
mamografi.  Gen  2  sot  de  ekzamen 
mamografi:  younn  yo  rele  «screening»  ak 
younn  yo  rele  «dyanostik». 

Youn  mamogram  «screening»  se  youn  fason 
rapid  ak  fasil  pou  rive  detekte  kanse  nan  tete 
ki  fek  ap  paret,  le  tretman  ka  gen  pi  bon  efe 
ak  16  gen  gro  chans  pou  kanse  ya  pap  la  koz 
Ian  mo.  Le  pli  souvan,  yo  pran  foto 
radyografi  chak  tete  yo.  Youn  dokte  ki  ekspe 
nan  enteprete  radyografi  ekzamine 
radyografi  sa  yo  16  yo  fin  fet. 

Pi  fo  mounn  dako  ke  «screening»  mamografi 
yan  diminue  ka  Ian  mo  lakay  fanm  ki  gen  50 
ou  plis  lane.  Gen  anpil  mounn  ki  pa  tonbe 
dako  sou  nesesite  fe  «screening»  mamografi 
sa-a  pou  fanm  ki  gen  mwens  ke  50  lane. 

Fe  «screening»  mamografi  tout  le  fwa  dokte- 
w  osnon  travaye  medikal  ou  ta  mande-w 
pou-w  fe  sa.  Ekzamen  sila-a  le  pli  souvan  ka 
lonje  dwet  sou  tout  chanjman  ki  kab  fet  nan 
tete-w  tankou  boul,  byen  lontan  avan  ou  ka 
rive  santi  sa. 

Yo  itilize  you  mamogram  dyagnostik  si  zan 
ka  yo  ta  rive  detekte  youn  problem.  Yo 
itilize-1  tou  si  tout  fwa  li  ta  difisil  pou  yo  pran 
bon  j  an  foto  tete  yo  a  koz  de  seten  sikonstan 
espesyal  (pa  ekzanmp  nan  ka  fanm  ki  te  bay 
fe  yo  anlaji  tete  yo  «implants»).  mamografi 
dyagnostik  Ian  dodine  pran  plis  tan  paske  yo 
tire  plis  foto  tete  yo  le  konsa.  Youn 
radyolojis  kab  mande-w  pou  ou  rete  tann 
pandan  lap  tcheke  foto  radyografi  yo. 


Se  Agency  for  Health  Care  Policy  and  Research  nan  tet 
kole  ak  Food  and  Drug  Administration  ki  fe  piblikasyon 
sila-a. 

Bagay  Ou  Dwe 
Konnen  Sou  Bon  jan 
Kalite  Mamogram 

You  Gid  pou  Fanm 


Men  Rezon  ki  fe  nou  Ekri 
ti  Liv  sa-a 


Ti  liv  sa-a  ka  ede-w  aprann  plis  sou  ki  jan 
pou  ou  jwenn  meye  mamogram  posib.  Le  wa 
byen  enfome,  sa  va  ede-w  kolabore  pi  byen 
ak  tout  travaye  la  sante  yo  anvan,  pandan  ak 
apre  mamogram  nan  pou  ou  sa  jwenn  bon 
jan  kalite  rezilta  ou  ka  fe  konfyans. 

Plizye  tip  de  travaye  medikal  ka  ede-w  pran 
swen  tete-w.  Dokte,  enfimye,  oksilye  medikal 
ak  asistan  dokte  yo  ka  ekzamine  tete-w, 
refere-w  pou  w-al  fe  mamografi  le  sa  nesese, 
e  yo  ka  ede-w  fe  lot  ekzamen  si  wap  bezyen 
sa.  Nan  ti  liv  sa-a,  mo  dokte  ya  nou  itilizel 
pou  rann  lekti  ya  pi  fasil,  men  nenpot  travaye 
medikal  kapab  ba  rou  bon  jan  la  swenyay. 

Kote  yo  fe  ekzamen  mamografi  yan,  mounn 
kap  pran  foto  radyografi  yan  (radyolojik 
teknolojis),  radyolojis  ansanm  ak  mounn  kap 
pran  bon  jan  swen  ekipman  yo,  tout  mounn 
sa  yo  resevwa  bon  jan  antrenman  espesyal 
nan  mamografi.  Yo  tout  kolabore  ansanm 
pou  yo  sa  fe  youn  meye  mamogram  posib 
pou  ou. 

Apre  ou  fin  fe  mamogram  nan,  dokte-w  va 
resevwa  rezilta  mamografi  yan.  Sonje  pran 
rezilta-a  nan  men  dokte  ya  osnon  kote  ou  t- 
al  fe  mamografi  an. 

Se  pou  ou  si  ke  ou  konprann  rezilta-a, 
ansanm  ak  tout  rekomandasyon  yo  ta  ba 
rou  pou  ou  swiv.  Epi,  pa  janmen  bliye  pou 
ou  poze  kesyon. 


Swiv  7  pa  nap  prezante-w  nan  ti  liv  sa-a,  sa 
va  ede-w  pran  bon  jan  la  swenyay  tete-w.  Se 
pou  ou  rete  veyatif  sou  tout  chimen  la 
swenyay  Ian. 


7  Pa  pou  Kenbe  Tete  an 
Bon  Sante 


1.  Fe  ekzamen  regilyeman. 

Sa-a  se  meye  jan  ou  ka  proteje  la  sante  tete-w. 

■  Fe  dokte-w  fe  ekzamen  tete-w  le  w-al  fe 
ekzamen  medikal  chak  lane. 

■  Fe  youn  mamogram  chak  fwa  dokte-w 
rekomande-w  pou  fe-l.  Mande 
dokte-w  ki  le  lap  voye-w  al  fe  pwochen 
mamogram  nan. 

■  Tcheke  tete-w  chak  mwa,  dokte-w  va 
montre-w  ki  jan  pou  ou  fe  sa. 

3  ekzamen  sa  yo  ka  ede-w  ansanm  ak  dokte 
ya  konnen  ki  sa  ki  nomal  pou  tete-w  ak  ki  sa 
ki  ka  siyale  youn  problem. 


Rele  dokte-w  si  ou  apesi: 

■  Youn  boul  ou  byen  si  you  pati  nan 
tete  vini  red. 

■  Youn  sos  kap  soti  nan  pwent  tete-w  ki 
tache  soutyen-w  osnon  rob  de  nwit  ou. 

■  Chanjman  sou  po  tete-w. 

Chanjman  sa  yo  ka  nomal,  men  ou  dwe  al 
fe  tcheke  sa  le  pli  vit  posib. 


2.  Chwazi  youn  bon  kote. 

Anpil  lopital,  klinik  osnon  kote  ki  fe 
radyografi,  fe  mamografi  tou.  Inite  mobil  yo 
(souvan  nan  kamyonet)  ofri  ekzamen  tete. 
Kote  mounn  al  shopping,  sant  kominote  ak 
nan  ofis.  Tout  kote  sa  yo  dwe  ofri  menm 
kalite  sevis. 

Dokte-w  ka  refere-w  a  youn  kote  ki  fe 
mamografi.  Ou  byen,  ou  kapab  chwazi  ou 
kote  ki  konvenab  po  ou. 

Se  pou  ou  si  ke  kote  kap  fe  mamografi  yan 
aprove  pa  Food  and  Drug  Administration 
(FDA)  a  mwens  ke  se  youn  ofis  Veterans 
Health  Administration  (VHA). 

Gen  youn  nouvo  lwa  yo  rele:  Mammography 
Quality  Standards  Act,  lwa  sa-a  oblije  tout 
kote  kap  fe  mamografi  a  leksepsyon  de  kote 
ki  se  VHA  yo,  pou  yo  gen  setifikasyon  FDA 
apati  de  dat  ki  te  premye  oktob  1994.  Pou  yo 
sa  jwenn  setifika  yo,  kote  sa  yo  dwe  gen  bon 
ekipman.  Mounn  kap  travay  la  yo  ansanm  ak 
jan  yo  kenbe  dosye  medikal  yo  dwe  aprouve 
pa  leta.  VHA  gen  bon  jan  kalite  pwogram 
mamografi  ki  menm  bagay  ak  sa  FDA  ya. 

Si  kote  ou  ale  ya  pa  gen  setifikasyon  FDA, 
ale  youn  lot  kote  ki  gen  setifikasyon  FDA. 


Pou  jwenn  youn  kote  ki  fe  mamografi  e  ki 
gen  setifikasyon,  mande  dokte-w,  osnon 
rele  Cancer  Information  Service  nan 
National  Cancer  Institute  nan  nimero  gratis 
sa-a:  800-4-CANCER. 

Le  ou  ale  kote  kap  fe  mamografi  ya. 
gade  pou  ou  we  si  yo  gen  youn  setifika. 
Se  va  prev  ke  yo  aprouve  pa  FDA. 
Setifika-a  dwe  kroke  youn  kote  kap  fasil 
pou  tout  mounn  ka  we-1  ak  li-1. 


3.  Pran  randevou  pou  al  fe 
mamogram  nan  le  tete-w  pi 
mou,  le  ou  pa  santi  li  red. 

Pandan  yap  fe  mamogram  nan,  yap  mete 
tete-w  ant  de  plat  an  plastik  pandan  kelke 
segonn.  Sa  pemet  yo  pran  youn  bon  foto  kle 
tete-w  avek  mwens  reyon  «x-ray».  Men,  sa 
ka  youn  ti  jan  enkonfotab,  e  gen  kek  fanm  ki 
konn  plenyen  yo  santi  doule. 

Si  ou  gen  tete  sansib,  eseye  fe  mamogram 
nan  nan  peryod  nan  mwa-a  le  tete-w  mwens 
sansib.  Eseye  ale  nan  semen  jis  avan  reg  ou 
pral  vini.  Sa  va  rann  ou  pi  konfotab. 

4.  Le  wap  pran  randevou  pou  al 
fe  mamogram  nan,  pa  bliye  bay 
tout  enfomasyon  ki  enpotan  epi 
tou,  pran  tout  enfomasyon 
enpotan  yo  tou. 

Le  wap  telefone  pou  pran  randevou  an, 
prepare-w  pou  ou  bay  mounn  kote  ou  pral  fe 
mamogram  nan  tout  enfomasyo  yo  dwe 
konnen.  Mounn  sa  yo  ka  vie  rete  tann  le  ou 
vini  avan  yo  poze-w  kesyon.  Kidonk,  li  ta 
nesese  pou  ou  ta  pote  enfomasyon  yo  ak  ou 
le  ou  prale  fe  mamogram  nan.  Pami 
enfomasyon  yo  ka  mande-w: 

■  Non  ou,  adres  ou  ak  nimero  telefon  ou. 

■  Laj  ou. 

■  Non,  adres  ak  nimero  telefon  kote  ou  te 
deja  fe  mamogram. 

■  Tout  maladi  tete  fanmi-w  kon  soufri. 

■  Si  ou  gen  okenn  pwoblem  nan  tete-w  e 
depi  kobyen  tan  ou  gen  pwoblem  sa  yo. 

■  Si  ou  te  janm  gen  pwoblem  nan  tete  ou  si 
ou  te  janm  fe  operasyon  nan  tete  ou 
«biopsie». 

■  Si  ou  gen  bagay  yo  te  mete  nan  tete-w 
pou  fe  li  vin  pi  gro  («implants»). 


•    Dot  enfomasyon  pesonel  tel  ke: 

Si  ou  ansent  osnon  si  ou  nouris. 

Ki  le  reg  ou  abitye  vini  ou  byen  ki  le  ou 
koumanse  monopoz. 

Nenpot  ki  sa  ki  ka  rann  li  difisil  pou  fe 
mamogram  nan  tel  ke  si  ou  gen  gwo  tete 
ki  laj  anpil  ou  si  ou  pa  ka  kanpe  pa 
ekzanp. 

■    Non,  adres  ak  nimero  telefon  dokte-w. 

Men  kelke  kesyon  ou  dwe  poze  avan  ou  ale 
fe  mamogram  nan: 


■  Ki  jan  e  ki  le  yap  ba  rou  rezilta  ekzamen 
yan. 

■  Ki  sa  wap  gen  pou  ou  fe  kom 
preparasyon  pou  ekzamen  yan.  (Li  paj  8 
nan  ti  liv  sa-a  pou  plis  enfomasyon). 

Si  ou  gen  okenn  lot  kesyon  ou  ta  renmen 
poze  avan  w-al  fe  mamogram  nan,  pa  bliye 
rele  dokte-w  osnon  kote  ou  pral  fe 
mamogram  nan. 

5.  Konnen  ki  sa  ou  dwe  atann. 

Konnen  ki  sa  ki  pwal  pase  le  ou  pwal  fe 
mamogram  nan  va  redwi  ke  sote  ou  ka 
genyen.  Li  enpotan  pou  konnen  ke  se  selman 
youn  ti  kras  kantite  radyasyon  (reyon  x-ray) 
yap  itilize  pou  mamografi  yan. 

Le  wap  fe  mamogram  nan,  wap  kanpe 
douvan  youn  machin  x-ray  espesyal. 
Teknisyen  radyolojik  Ian  ap  leve  chak  tete 
e  mete-1  sou  youn  platfom  kap  kenbe  film  x- 
ray  ya.  Platfom  sa-a,  yo  ka  leve-1  osnon 
desann  li  pou  koresponn  a  wote-w. 


Se  tou  dousman  youn  plat  ki  fet  espesyalman 
pou  sa  va  peze  tete  yo  sou  you  platfom.  Li 
nesese  pou  yo  peze  tete  ya  youn  ti  gout 
pandan  kelke  segonn  pou  pemet  pran  bon 
jan  radyografi  tete  yo. 

Le  yo  peze  tete  yan  konsa,  sa  pap  koze 
danje.  O  kontre,  le  yo  plati  tete  yo,  sa  pemet 
yo  itilize  mwens  doz  x-ray. 

Gen  etid  ki  fet  ki  di  pifo  fanm  pa  kwe 
mamogram  nan  bay  doule  pandan  ti  tan  kout 
li  pran  pou  fe  radyografi  yan.  Eseye  mete-w 
a  lez,  si  presyon  yo  mete  sou  tete  yo  fe-w 
mal,  di  teknisyen  yan  sa  pou  li  sa  sispann. 

Si  gen  youn  pati  nan  tete-w  ki  sanble  gen 
youn  pwoblem,  teknisyen  yan  ka  ekzamine 
tete-w. 

6.  Vini  tou  prepare. 

■  Le  wap  abiye  ou,  mete  youn  rad  2  pyes, 
konsa  wap  annik  retire  kosaj  Ian  selman. 

■  Pinga  mete  dezodoran,  poud  talk,  osnon 
pafen  anba  bra-w  ou  byen  arebo  tete-w 
jou  sa-a.  Bagay  sa  yo  ka  paret  nan 
radyografi  yan. 

■  Pote  non,  adres  ak  nimero  telefon  dokte- 
w  osnon  travaye  medikal  ou. 

■  Pote  lis  tout  kote  ak  tout  dat  ou  te  fe 
biopsie,  mamogram  ansanm  ak  tout  lot 
tretman  ou  te  fe  nan  tete. 

■  Mande  kote  ou  te  fe  mamogram  deja  yo 
pou  yo  barou  dosye  yo,  konsa  yo  ka 
konpare  yo  ak  nouvo  mamogram  nan  pou 
detemine  si  gen  okenn  chanjman  ki  fet. 

Sa  ka  ede  tou  si  ou  ta: 

■  Pote  youn  lis  tout  kesyon  ou  ka  vie  poze 
sou  mamogram  ak  mamografi. 

■  Si  ou  kwe  ou  ka  gen  difikilte  tande  ou 
konprann  eksplikasyon  yap  ba  rou  yo, 
mennen  youn  zanmi  osnon  youn  manm 
nan  fanmi  ou  ak  ou. 


■    Si  ou  kwe  ou  pap  santi  ou  a  lez,  ou  ka 
pran  grenn  kont  doule  ine  de  tan  avan  ou 
al  fe  mamogram  nan. 

Si  gen  you  bagay  ou  pa  konprann,  poze 
kesyon  e  kontinye  poze  kesyon  jiskaske  tout 
kesyon  ou  yo  jwenn  repons. 

7.  Pa  rete  chita  sou  rezilta-a. 

Li  tre  zenpotan  pou  ou  pran  rezilta 
mamogram  nan. 

Gen  anpil  chans  rezilta  mamogram  nan  va 
nomal.  Men  pinga  ou  annik  kwe  mamogram 
nan  ndmal  jis  paske  oupankd  resevwa 
rezilta-a.  Si  apre  10  jou  ou  poko  resevwa 
rezilta-a,  mande  dokte-w  de  ki  prevyen 
osnon  rele  kote  ou  t-al  fe  mamogram  nan. 

Si  mamogram  ou  an  montre  okenn  bagay  ki 
pa  nomal,  pale  ak  dokte-w  tou  swit,  pi  vit 
posib  sou  ki  pwochen  bagay  pou  ou  fe. 

Dokte-w  ka  pran  randevou  pou  w-al  fe  youn 
mamogram  dyagnostik  osnon  ou  ka  pran 
randevou  sa-a  pou  kont  ou.  Men,  fe  sa  san 
pedi  tan.  Fe  youn  chita  tande  ak  dokte  ya 
sou  rezilta-a. 

Le  youn  mamogram  dyagnostik  montre  youn 
bagay  ki  pa  nomal,  radyolojis  Ian  ka 
rekdmande  youn  lot  tip  ekzamen.  Youn 
biopsie  se  youn  fason  pou  yo  pran  youn  ti 
moso  che  nan  tete  ya  pou  yo  ka  al  etidye-1 
anba  mikroskop.  Pafwa  youn  biopsie  nesese  a 
koz  youn  bagay  dokte  ya  jwenn  le  la-1  tcheke 
tete-w  menm  le  mamogram  nan  paret  nomal. 

Nenpot  ki  le  youn  mamogram  ta  revele  youn 
pwoblem  ou  swa  nesesite  pou  yo  ta-1  cheke 
pi  fon: 

"    Li  enpotan  pou  ou  byen  konprann  ki  lot 
bagay  wap  gen  pou  ou  fe. 

*  Toujou  al  pran  rezilta  tout  tes  wa-1  fe. 

*  Poze  kesyon  sou  rezilta-a  si  gen  nenpot  ki 
bagay  ou  pa  konprann. 

Si  ou  pa  gen  you  dokte  o  swa  youn  travaye 
medikal,  wap  gen  pou  chache  jwenn  younn  si 
rezilta-a  montre  youn  bagay  ki  pa  nomal. 
Mande  mounn  kote  wa-1  fe  mamogram  nan 
pou  yo  ede-w  jwenn  youn  dokte.  Apre  sa, 
pran  youn  randevou  tou  swit  pou  ou  ka 
diskite  rezilta  e  ki  lot  bagay  ou  dwe  fe. 

Mamografi  tre  zefikas,  men  li  pa  ka  detekte 
tout  pwoblem  tete.  Si  ou  ta  jwenn  youn 
bagay  ki  pa  nomal  nan  tete-w,  al  kay  youn 
dokte. 

Se  ou  menm  ki  sel  chef  la  sante  tete-w: 

g    Pran  randevou  pou  al  fe  screening 
mamogram  nan  tout  le  fwa  dokte-w  ta 
mande-w  pou  ou  fe  sa. 

I    Toujou  al  pran  rezilta  mamogram  ou. 

I    Swiv  tout  sa  dokte-w  di  pou  kontinye 
tretman  ak  kenbe  randevou  pou  al  fe 
mamografi  dyagnostik  Ian,  si  li  nesese, 
fe  sa  le  pli  vit  posib. 

I    Mande  dokte-w  pou  li  tcheke  tete-w 
chak  fwa  wa-1  fe  ekzamen  medikal, 
epi  tou,  tcheke  tete-w  pou  kont  ou 
chak  mwa. 

I    Si  ou  ta  gen  youn  boul  nan  tete-w 
nenpot  ki  le,  menm  si  mamogram  ou 
te  nomal,  al  kay  dokte-w  san  pedi  tan. 


Ki  jan  mwen  ka  aprann  plis 
bagay  sou  mamografi? 


Pi  fo  kote  ki  fe  mamografi  gen  bilten  ansanm 
ak  videyo  ki  chaje  ak  enfdmasyon  sou  ki  jan 
pou  bay  tete  la  swenyay.  Ou  ka  li  yo  e  gade 
videyo  yo  le  wa-1  fe  mamogram. 

Pou  enfdmasyon  konsenan  kanse  nan  tete  ak 
mamografi,  ou  ka  kontakte: 

Cancer  Information  Service 

(sa-a  se  youn  sevis 

National  Cancer  Institute). .  800-4-CANCER 

"Food  and  Drug  Administration  (FDA)" 

MQSA  Consumer  Inquiries 

1350  Piccard 

(HFZ-240) 

Rockville,  MD  20850 

American  Cancer  Society. 800-277-2345 

Itilize  paj  sa-a  pou  ou  ka  kenbe  youn  dosye 
pou  chak  fwa  ou  ale  fe  youn  mamogram. 
Mete  la  dann  dat,  non  ak  adres  kote  ou  te  ale 
ya  epi  make  nimero  telefon  nan  tou. 

Dokte  ou  lot  travaye  medikal: 


Dat  mamogram  na: 

Non  kote  ya: 

Adres: 


Nimero  telefon: 


Dat  mamogram  na: 

Non  kote  ya: 

Adres: 


Nimero  telefon: 


Dat  mamogram  na: 

Non  kote  ya: 

Adres: 


Nimero  telefon: 


Dat  mamogram  na: 

Non  kote  ya: 

Adres: 


Nimero  telefon: 

Pou  plis  enfdmasyon 


Tout  enfomasyon  ki  nan  ti  liv  sa-a,  se  nan 
youn  liv  yo  rele:  Clinical  Practice  Guideline, 
Quality  Determinants  of  Mammography  nou 
pran  yo.  Guideline  sila-a  (gid  Ian)  se  youn 
ekip  espe  ki  pap  travay  pou  gouvenman 
federal  Ian  ki  te  devlope-1.  Se  Agency  for 
Health  Care  and  Policy  Research  ki  te 
patrone-1.  Gen  dot  gid  konsenan  la  sante  ki 
deja  tou  pare  epi  tou,  gen  dot  ki  an 
preparasyon. 

Pou  plis  enfomasyon  konsenan  gid  yo  osnon 
si  ou  vie  resevwa  plis  kopi  ti  liv  sa-a,  ou  ka 
rele  nou  gratis  nan  nimero: 

800-358-9295 

osnon  ekri  nou  nan: 

Agency  for  Health  Care  Policy  and  Research 

Publications  Clearinghouse 

P.O.  Box  8547 

Silver  Spring,  MD  20907 

